**Sărut mâna, Mamă Floare**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mândra floare de sulfină,

Plecă dis-de-dimineață

Cu o veche mandolină

La serbarea din colină.

Fiindcă-i neam cu altă floare

Are casa mai la vale,

Iar surorile ei, două,

Sună-n clopoței de rouă.

Floricica se opri,

Cu tulpina-n poartă bate,

– Sărut mâna, Mamă Floare:

Uită-te cât sunt de mare !

În căsuţa din colină,

Ceasul bate în surdină

Și vestește-n grabă mare.

Că e noapte la hotare.

Veni noaptea cea albastră,

Însă floricica noastră

Prinse Luna de spinare

Și urcă în Caru’ Mare.